Sri Gading

Sri Gading atau Seri Gading merupakan sebuah bandar dan kawasan parlimen yang terletak di Daerah Batu Pahat, Johor, Malaysia. Antara bandar berdekatan ialah Batu Pahat, Parit Raja, Parit Yaani, Ayer Hitam dan Yong Peng, Kampung Parit Jelutong, Taman Chempaka Bandar dan Taman Bukit Pasir. Kampung Seri Gading terletak di Jalan Parit Yaani-Seri Bengkal

Gading ialah senjata seekor gajah, berwarna putih dan dipotong untuk dijadikan ramuan ubat-ubatan. Semakin panjang gading gajah, semakin tua dan bernilai harga gading tersebut. Kawasan ini dibuka pada lewat 1970-an. Rupa bumi kawasan ini agak rendah. Pada 4 Januari 2007, beberapa kampung pedalaman dilanda banjir semasa musim tengkujuh. Sejak 2005, bekalan air yang disalurkan dari Empangan Semberong menghadapi beberapa kali gangguan bekalan.

Wakil rakyat 
Parlimen P.149 Sri Gading terbahagi kepada dua DUN iaitu N21 Parit Yaani dan N22 Parit Raja. Ahli Parlimen Sri Gading adalah YB Datuk Dr. Shahruddin Md Salleh yang merupakan Timbalan Menteri Wilayah Persekutuan Malaysia. Beliau juga merupakan setiausaha PPBM Johor. Di peringkat DUN pula, Ahli DUN Parit Yaani, Aminolhuda Hassan dari PAN berjaya mengekalkan  kedudukannya manakala bagi Dun Parit Raja Nor Rashidah Ramli dari BN dengan majoriti kecil sekitar 6000 sahaja.

Ekonomi 
Terdapat beberapa kilang makanan yang terkenal di Malaysia terletak di sini seperti Munchy's, Hup Seng dan Hwa Tai. Lain-lain industri ialah Miaow Miaow Food Products Sdn Bhd, New Star Food Industries Sdn Bhd, PCCS, LY Furniture & Ramatex, Fujitsu, Sharp Roxy & J.R. Courtenay.

Kawasan pertaniannya ditanam dengan kelapa sawit. Contohnya Ladang Sri Gading.

Rujukan 

Daerah Batu Pahat